cyanic-selkie/wikianc huggingface dataset:
Emilio Aragón Álvarez
Traxectoria
Desde 2006 é presidente honorífico da cadea de televisión LaSexta da que Globomedia posúe unha parte importante da súa participación. Nela presentou o programa de improvisación Los irrepetibles de Amstel e adquiriu o alcume cariñoso de "El señor de La Sexta" outorgado polo programa Sé lo que hicisteis.... Entre medias dirixiu en 2009 o seu primeiro filme, Pájaros de papel con Imanol Arias, Lluís Homar e Carmen Machi. En 2012 viaxa a Estados Unidos para dirixir a Robert Duvall no filme A Night in Old Mexico, que se estreou en maio de 2014.
Flavio Honorio
Rexencia de Estilicón (395-408)
Os suevos lánzanse sobre Italia a través dos Alpes. Estilicón logra detelos, pero deixando desprotexida a fronteira do Rin, pola que no 404 se lanzan os ostrogodos, mandados por Radagaiso, pero de novo Estilicón os vence. Son de novo os suevos os que penetran na Galia co seu xefe Hermenerico á fronte. Ségueno os vándalos con Gunderico e un continxente importante de alanos. Estilicón rexeitara as invasións concentrando as súas tropas dispoñibles en Italia, e desprotexendo todo o Imperio. Esta situación deu lugar a que en Britania, as tropas nomeasen emperador a quen máis tarde se denominaría Constantino III.
Ian Mackay
Fabril e cesións (2005-2007)
No verán de 2006 fixo a pre-tempada co primeiro equipo do Deportivo da Coruña, na que o adestrador Joaquín Caparrós probaba novos porteiros tras a retirada de Molina. Debutou nun amigable contra o San Roque de Lepe, e xogou varios amigables máis, incluído un contra o Benfica. O 13 de agosto disputou a final do Trofeo Teresa Herrera contra o Milan de Ancelotti, realizando unha destacada actuación que contribuíu a que o trofeo quedase en Riazor.
Ponferradina (2009-2011)
No verán seguinte fichou pola Ponferradina, club berciano co que aspiraba a conseguir o ascenso á Segunda División. Disputou 25 encontros de liga, nos que encaixou só 13 goles, e o equipo proclamouse campión do seu grupo, con nove puntos de vantaxe sobre o Eibar, segundo. Nas semifinais da fase de ascenso quedou encadrado coa UE Sant Andreu. O partido de ida no Narcís Sala acabou 1-0, ao igual que o de volta no Toralín, polo que foi necesaria unha quenda de penaltis. Nesta realizáronse 18 lanzamentos, sendo o último deles detido por Mackay, dándolle así o ascenso ao equipo do Bierzo.
Revolta Maji Maji
Antecedentes
Como resultado da repartición de África na Conferencia de Berlín entre as potencias europeas, Alemaña quedara con algunhas colonias esparexidas polo continente, entre elas a actual Tanzania, agás Zanzíbar chamada entón a África Oriental Alemá, a presenza alemá no interior da colonia era escaso, as autoridades alemás empregaban a forza para manter o control e asegurar o pagamento das taxas ou obrigar ao traballo forzado para construír estradas. Segundo o goberno da colonia o suroeste da colonia constituía un terreo ideal para o cultivo do algodón, así que o goberno deu concesións a uns poucos alemáns para cultivalo, aos nativos confiscáronselles as terras e obrigóuselles a traballar no cultivo do algodón a cambio dun salario escaso, a situación era desesperada en moitas comunidades.
A revolta
No sueste a resistencia continuou en forma de guerrilla, pero os alemáns mesmo prohibiron cultivar para rendelos por fame e non foi ata agosto de 1907 no que se pacificou definitivamente o territorio.
Paulo Coelho
Recoñecemento internacional
En setembro de 2007 a ONU nomeou o escritor Paulo Coelho o seu novo "Mensaxeiro da Paz", ao lado da princesa xordana, Haya, do mestre arxentino-israelí Daniel Barenboim e da violinista xaponesa Midori Goto. O anuncio foi feito durante a cerimonia de conmemoración do Día Internacional da Paz na sede da ONU en Nova York presidida polo secretario-xeral da entidade, Ban Ki-moon.
"Acepto con gusto esta responsabilidade e comprométome a facer o máximo para mellorar o futuro desta e das próximas xeracións", declarou o escritor brasileiro ao saber do seu nomeamento. Os Mensaxeiros da Paz son designados persoalmente polo secretario xeral das Nacións Unidas, con base no seu traballo en campos como artes plásticas, literatura ou deporte, e o seu compromiso de colaborar cos obxectivos da ONU.
Yuriko Ishida
Yuriko Ishida (石田 ゆり子 (石田 百合子)), nada o 3 de outubro de 1969, é unha actriz de voz e escritora xaponesa. É coñecida por poñer a voz de San no filme de animación de 1997 Mononoke Hime. É a irmá máis vella da tamén actriz Hikari Ishida.
Anime
Historia
Durante a década de 1970, houbo un crecemento da popularidade do manga, e en consecuencia de anime, especialmente os de Osamu Tezuka, que foi denominado como unha «lenda» e o «deus do manga». O seu traballo e o outros pioneiros no campo, están inspirados en características e xéneros que son elementos fundamentais no anime de hoxe en día. O xénero do robot xigante (coñecido como mecha fóra do Xapón), por exemplo, desenvolvido en parte por Tezuka, revolucionouse a finais da década por Yoshiyuki Tomino, que desenvolveu realmente o xénero dos robots no anime, con series como: Gundam e Macross, que se converteron en clásicos instantáneos na década de 1980. O xénero de robots no anime segue sendo un dos máis comúns no Xapón e en todo o mundo hoxe en día. Durante esta mesma década, o anime fíxose máis aceptado na corrente principal no Xapón (a pesar de que o era menos que o manga), e experimentou un apoxeo na produción. Despois dalgunhas adaptacións de anime de éxito nos mercados estranxeiros, o anime adquiriu unha maior aceptación nos mercados na década de 1990 e aínda máis a partir do ano 2000.
Realismo
Aínda que é máis predominante a fantasía sobre os sucesos reais, algunhas series tiveron influencia do movemento do realismo, mesmo se adaptaron obras literarias ó anime, por exemplo World Masterpiece Theater''. As historias contadas a través deste medio poden ser producidas mediante a combinación de varios xéneros cinematográficos, e como tales hai unha gran cantidade de temas. Algo que si se ten que tomar en conta é que no anime reflíctense a cultura e as tradicións xaponesas. As ideas populares dos personaxes son: a persistencia, a falta de vontade de entrega a persoas moi poderosas ou circunstancias ás que enfrontarse na vida. Tamén hai series con drama histórico, que narran diferentes sucesos do Xapón, como Rurouni Kenshin (tamén coñecida como Samurai X), ou tamén de Europa como a película Steamboy, onde parte dos personaxes son ficticios, pero outros poden ser parte da historia. Algo que tamén se toma en conta é a política, incluso, as primeiras longametraxes de anime eran publicidade da guerra, onde tamén o xénero mecha, con exemplos como Super Dimensional Fortress Macross ou Mobile Suit Gundam, foron parte dun dominio de diferentes lugares e ideoloxías dentro das series, tamén ven os abusos que se cometen na autoridade (que se fai presente nos personaxes contrarios). Outro elemento moi distinguido é o existencialismo, onde os personaxes tratan de analizar a súa historia, e os diferentes sucesos polos que pasaron, pode verse de maneira moi profunda en Ghost in the Shell. Tamén pode tratar de desastres, por exemplo Tokyo Magnitude 8.0. Tamén en animes máis maduros como Nana pódese apreciar ás veces o realismo e non ser tan fantasioso.
Ester Capella
Traxectoria
En 2011 fíxose cargo da xerencia do barcelonés Instituto Municipal de Persoas con Discapacidade, que deixou en 2013 ó ser designada senadora polo Parlamento de Cataluña. Nas eleccións xerais españolas de 2015 foi elixida deputada por Barcelona.
Porky Pig
150px|miniatura|Porky Pig en Any Bonds Today?. Porky Pig é un personaxe de ficción creado polo animador Friz Freleng, común nos debuxos animados da Looney Tunes e Merrie Melodies do estudio norteamericano Warner Bros.. Personifica un porco gago ou tatexo. Por ese motivo, case sempre demora para completar unha frase. É moi amigo do Pato Lucas e bastante inxenuo, o que fai que Lucas sempre se queira aproveitar del.
Iván Izquierdo
Iván Antonio Izquierdo, nado en Bos Aires o 16 de setembro de 1937 e finado en Porto Alegre o 9 de febreiro de 2021, foi un coñecido científico arxentino, pioneiro no estudo da neurobioloxía da memoria e da aprendizaxe.
Traxectoria
Naceu en 1937 en Bos Aires, Arxentina, fillo de Margarita Gobic, que chegou a Arxentina en 1913 cando tiña 3 anos dende Croacia, e de Juan Izquierdo, orixinario de Barcelona.
Investigacións
Ao longo de case catro décadas, Iván Izquierdo publicou máis de 500 artigos científicos en publicacións periódicas indexadas (é dicir, nos cales hai avaliación por científicos pares) e foi un dos científicos latinoamericanos máis citados na literatura especializada: 13 dos seus artigos foron citados máis de 100 veces, e, dende 1958, o conxunto da súa obra recibiu máis 10 000 citacións. Tamén ten publicado 17 libros, 6 dos cales son de ficción ou de contos, a súa máis recente paixón.
Castelo de Coca
Historia
En 1504 pasou a ser propiedade de Antonio de Fonseca, que ampliou os elementos defensivos do castelo, que máis tarde tivo que defenderse do infortunado ataque do marqués do Cenete, quen pretendía rescatar a súa prometida, María de Fonseca, que estaba retida polo seu tío. En 1512 traballaron no castelo alarifes sevillanos (mestres de obras), que posiblemente foron os artífices de moitas das súas decoracións. En 1521 foi atacado polas tropas comuneras en represalia polo incendio de Medina del Campo levado a cabo polo propio Antonio de Fonseca; debido a que non puideron conseguir acceder ao castelo, destruíron a fortaleza próxima de Alaejos. En 1645, foi prisión do duque de Medina-Sidonia, Gaspar Pérez de Guzmán, acusado de terse proclamado rei de Andalucía. E máis adiante, por casamentos, o castelo pasou a ser propiedade da Casa de Alba.
Literatura en lingua inglesa
Dende un punto de vista académico, o termo a miúdo fai referencia a departamentos, materias e programas vencellados a estudos de inglés nos sistemas educativos secundarios e terciarios.
Hexham
Outras vilas menores nos arredores de Hexham son Corbridge, Riding Mill, Stocksfield e Wylam polo leste, Acomb e Bellingham polo norte, Allendale polo sur e Haydon Bridge, Bardon Mill e Haltwhistle polo oeste. Newcastle upon Tyne está a 40 quilómetros polo leste.
Lingua (anatomía)
Descrición
A superficie dorsal dos dous-terzos anteriores da lingua (parte oral) está revestida de papilas gustativas, e a lingua ten unha aparencia branda e rosada. Hai catro tipos de papilas gustativas: filiformes, funxiformes, valadas e foliadas. Detrás da parte oral da lingua hai de 3 a 14 papilas aliñadas en forma de V en fronte ao sulcus terminalis (suco terminal).
Papilas caliciformes
Posúe un valum do lado. Na parede dese valum e tamén da papila hai presenza de botóns gustativos.
Calvão e Soutelinho da Raia
Calvão e Soutelinho da Raia (oficialmente: União das Freguesias de Calvão e Soutelinho da Raia) é unha freguesía portuguesa do concello de Chaves con 28,37 km² de área e 503 habitantes en 2011.
Fosfonato
Produción
Hai varios métodos de produción para a preparación de ácidos fosfónicos e os seus sales. A maioría dos procesos empezan polo ácido fosforoso (H3PO3), aproveitando o seu enlace P-H moi reactivo.
O ácido fosfónico tamén pode ser alquilado con derivados do ácido acrílico para producir ácidos fosfónicos funcionalizados con carboxilo. Esta reacción é unha variante da adición de Michael:
Usos en síntese orgánica
En síntese orgánica, os fosfonatos utilízanse na reacción de Horner-Wadsworth-Emmons. En conxunción con organosilicatos, os fosfonatos utilízanse tamén no tratamento de pragas que afectan aos carballos causadas polo eucariota de bioloxía similar a un fungo Phytophthora ramorum.
Biodegradación
Na natureza as bacterias xogan o principal papel na degradación dos fosfonatos. Debido á presenza de fosfonatos naturais no medio ambiente, nas bacterias evolucionou a capacidade de metabolizar os fosfonatos como fontes de nutrientes. Algunhas bacterias usan os fosfonatos como fonte de crecemento. Os aminofosfonatos poden tamén utilizarse como única fonte de nitróxeno por algunhas bacterias. Os fosfonatos utilizados na industria difiren grandemente das fontes naturais como o ácido 2-aminoetilfosfónico, porque son moléculas moito máis grandes, levan unha carga negativa alta e están acomplexados con metais. Nas probas de biodegradación con lodos de plantas de tratamento de augas residuais urbanas con HEDP e NTMP non se observou ningunha degradación. Unha investigación sobre HEDP, NTMP, EDTMP e DTPMP en probas de biodegradación estándar tampouco atopou que houbese biodegradación. Porén, indicouse que nalgunhas probas debido á alta proporción lodo/fosfonato, observouse unha eliminación da substancia da proba da solución detectada como perda de DOC (carbono orgánico disolto). Este factor foi atribuído á adsorción en vez de á biodegradación. Non obstante, illáronse dos solos, lagos, auga residual, lodos activados e compost cepas bacterianas con capacidade de degradar aminopolifosfonatos e HEDP baixo condicións limitadas en P.
Katakuri-ke no kōfuku
Katakuri-ke no kōfuku (カタクリ家の幸福) é un filme xaponés dirixido por Takashi Miike e escrito por Kikumi Yamagishi, que foi estreado no 2001. Está baseado no filme surcoreano The Quiet Family. O filme é unha comedia surrealista e de terror que ten secuencias sanguentas, números musicais e de baile e secuencias oníricas.
María de Navarra
Orixes familiares
Nacera en Francia, onde se educou nun ambiente cultural superior ao que existía na Navarra onde reinaban seus pais.
Matrimonio
Co fin de conseguir unha alianza entre o reino de Navarra e a Coroa de Aragón ante es tensións que había daquela co reino de Castela, os pais de María pactaran o casamente da súa irmá Xoana de Évreux con Pedro o Cerimonioso, naquel momento aínda infante; pero Xoana fíxose monxa e entrou na abadía de Longchamps (Illa de Francia). Iso fixo cambiar os plans, e os reis de Navarra comprometeron a María con Pedro de Aragón o 6 de xaneiro de 1336, mediante unhas capitulacións asinadas no castelo de Anet, onde se estipulaba un dote de 60 000 libras de Sanchete a pagar polos navarros ao futuro rei Pedro, e fixábase a residencia de María en Tudela até que cumprira os doce anos; unha cláusula do pacto matrimonial prescribía que si Filipe e Xoana morreran sen fillos varóns, o trono de Navarra sería adxudicado a María.
A viaxe da infanta até Tudela, acompañada do seu séquito, pasou por Roncesvalles, Pamplona e Olite, chegando a Tudela o 23 de maio de 1338.
Centro Democrático Liberal
Historia
No seu II Congreso Nacional, celebrado en Madrid os días 19 e 20 de xaneiro de 2008, resultou elixido con tódolos votos menos un, o novo líder dos liberais demócratas españois, Manuel Alonso. O novo Presidente fora deputado centrista por Madrid na IV Lexislatura e Secretario Xeral do Comité Executivo Nacional do CDS presidido por Adolfo Suárez.
Olympiacos F.C.
Uniforme
miniatura|250px|Camiseta oficial do Olympiacos para a tempada 2008–09. O equipamento tradicional do Olympiacos é camiseta de raias vermellas e brancas e pantalón vermello. A continuación amósase un resumo dos equipamentos do club ao longo da súa historia, cos cambios máis significativos.
Marta Cid
Traxectoria persoal
Marta Cid practicou o balonmán até o ano 1984 e foi fundadora do Club Handbol Amposta Atlètic. Foi membro fundador da Coordinadora Antitransvasaments (Coordinadora Antitrasvase) e colaboradora en diversas entidades e asociacións culturais de Amposta.
Quique González
Etapa en Universal (1998-2002)
Entre 1998 e 2001, escribiu cancións que foron gravadas por Carlos Raya e José Nortes, na casa do primeiro. A seguir, presentaron as maquetas a PolyGram, propietaria de Mercury, que estaba en proceso de fusión con Universal. A compañía decidiu contratalo de novo e, en lugar de realizar unha nova gravación de estudio, editou as maquetas cuns pequenos retoques. O resultado titulouse Salitre 48, que se publicou o 21 de maio de 2001 e contiña dezaseis cancións en total.
Manifesto e xiras independentes (2002-2006)
Nesta nova xeira, o primeiro disco foi Kamikazes enamorados, que apareceu en outubro de 2003 na discográfica Varsovia Records, creada ao efecto polo propio Quique González. O disco pretendía recoller a inspiración da xira e é, polo tanto, intimista e parco en instrumentacións: carece de batería, baixo ou guitarras eléctricas, e os instrumentos principais (guitarras acústicas e piano) tócanos o propio Quique González e Carlos Raya, que así mesmo achega unha guitarra slide e dúas composicións instrumentais. Rebeca Jiménez, que se converteu na súa parella sentimental en plena xira, cantou en «Rúas de Madrid»; Pancho Varona fixo coros en «Piedras y flores» e «Te lo dije»; e Eduardo Ortega toca o violín en «Palomas en la Quinta». A pesar de non soar nas radiofórmulas, o disco alcanzou cifras de vendas similares ás dos discos publicados por Universal. González levou a cabo a xira de presentación en teatros, xunto a Raya, Jiménez e Ortega, ou en locais de pequeno aforamento, en solitario.
Colaboracións
Compuxo cancións que gravaron outros artistas, como «Aunque tú no lo sepas» (Enrique Urquijo e Los Problemas, no seu disco homónimo, 1998), «Discos de antes» (Los Segredos: Solo para escuchar, 2002), «Al vuelo» (Luz Casal: Sencilla alegría, 2004) ou «Perdida en la universidad» (Stereotipos, no seu disco homónimo, 2007).
Colima
Colima é unha cidade mexicana, capital do estado de Colima. Limita con municipios de Cuauhtémoc polo norte, Ixtlahuacán polo sur, Tecomán polo suroeste; co estado de Michoacán polo sueste; co estado de Xalisco polo leste; Coquimatlán polo oeste; e Villa de Álvarez polo noroeste.
Illas Nicobar
Características
As illas Nicobar inclúen 22 illas de varios tamaños, a máis grande é Gran Nicobar. A área total do arquipélago é de 1.841 km². O punto máis alto é o monte Thullier de 642 m. A poboación das illas era de 42.026 persoas en 2001, aproximadamente o 65% eran indíxenas de Nicobar e o resto inmigrantes da India e Sri Lanka.
Universidade de Dole
Historia
En 1562, Dole contaba con 268 alumnos, dos cales 45 eran do Franco Condado e 223 proviñan doutros países. Á parte dos profesores locais, habíaos tamén flamengos e italianos, o que dá conta da reputación internacional desta univarsidade a finais da Idade Media.
Angelina Colubret
Durante a Segunda República Española participou en diferentes mitins sobre a educación das mulleres e o seu papel na sociedade centraba en gran parte as súas intervencións. No primeiro congreso ordinario de Esquerra Republicana de Catalunya (1932) foi a secretaria do Relatorio de Ensino.
The Children of Huang Shi
Sinopse
Durante a invasión xaponesa da China en 1937, George Hogg (Jonathan Rhys Meyers), un mozo xornalista británico, tratará coa axuda dunha enfermeira australiana (Radha Mitchell) de salvar a un grupo de orfos da guerra.
Topoloxía
A palabra topoloxía emprégase tanto para nomear á disciplina, como para referirse a calquera familia de conxuntos satisfacendo unhas determinadas propiedades e que son empregadas co fin de definir un espazo topolóxico concreto. Así pois, na topoloxía o espazo é formalizado a través da noción de espazo topolóxico. Esta estrutura matemática é a que permite falar de nocións espaciais relacionadas dalgún xeito coa proximidade de puntos, coma as de conexidade, continuidade, compacidade ou converxencia.
Idea intuitiva
miniatura|esquerda|Cunca con asa transformándose nunha rosquilla (e viceversa). Na xeometría euclidiana dous obxectos serán equivalentes namentres poidamos transformar un no outro mediante isometrías (rotacións, translacións, reflexións etc), é dicir, mediante transformacións que conservan as medidas de ángulo, lonxitude, área, volume e outras. Na Topoloxía, dous obxectos son equivalentes nun sentido máis amplo. Han de ter o mesmo número de anacos, de buratos, de interseccións etc. Na topoloxía permítese dobrar, estirar, encoller, retorcer etc., os obxectos pero sempre que se faga sen romper nin separar o que estaba unido, nin pegar o que estaba separado. Por exemplo, un triángulo é topoloxicamente o mesmo que unha circunferencia, xa que podemos transformar o un na outra de forma continua, sen romper nin pegar. Pero unha circunferencia non é o mesmo que un segmento (xa que habería que partila por algún punto). Un chiste habitual entre os topólogos (os matemáticos que se dedican á topoloxía) di que «un topólogo é unha persoa incapaz de distinguir unha cunca dunha rosquilla». Pero esta visión, malia ser intuitiva e enxeñosa, é parcial. Por unha banda pode levar a pensar que a Topoloxía trata só de obxectos e conceptos xeométricos. Por outra banda, en moitos casos é imposible dar unha imaxe interpretativa dos problemas topolóxicos, ou incluso dalgúns conceptos. centro
Valderrei
Os seus capítulos tiñan unha duración aproximada de 35 minutos. Era unha adaptación da serie catalá Ventdelplà, que se estreou en TV3 a principios de 2005.
Durante la tormenta
Espazo e tempo
A historia ten lugar en Barcelona, España, en dous puntos cronolóxicos separados por 20 anos, o primeiro, cuxo protagonista é Nico Lasarte, empezando o día que caeu o muro de Berlín, o 9 de novembro de 1989; e, o segundo, cuxa protagonista é Vera Roy, empezando o 9 de novembro de 2009.
Katanga
dereita|150px|miniatura|Selo postal de Katanga emitido en 1961; a pesar de que Katanga non foi membro da UPU, os seus selos foron admitidos no correo internacional.
Café Majestic
A súa relevancia provén tanto do ambiente cultural que o envolve, especialmente a tradición do café tertulia, onde se xuntaban varias personalidades da vida cultural e artística da cidade, como tamén da súa arquitectura de identidade Art Nouveau. No 2011, foi considerado a sexta cafetaría máis fermosa do mundo.
Foix
Xeografía
Está situada ao sur de Tolosa, preto da fronteira entre Francia e Andorra, pero nun val, fóra das abas dos Pireneos, no cruzamento dos ríos Ariège e Arget. Con 9.109 habitantes conforme o censo de 1999, é a segunda prefectura máis pequena de Francia. Ten unha extensión de 19,32 km².
Nevenka Fernández
Consecuencias
O xornalista Juan José Millás escribiu en 2004 o libro Hay algo que no es como me dicen: El caso de Nevenka Fernández contra la realidad sobre o caso Nevenka.
Gregorio Pedro VIII Ter Astowaçatowrean
Gregorio Pedro VIII Ter Astowaçatowrean (en Գրիգոր Պետրոս Ը. Տէր Աստուածատուրեան, Grigor Petros Ë. Tēr Astowaçatowrean (ISO 9985) ), finado o 9 de xaneiro de 1866, foi o 8º Patriarca de Cilicia da Igrexa Católica Armenia dende o 17 de xullo de 1843 até o seu pasamento.
Rufo Sánchez
Etapa en Asia (2012-2018)
En marzo de 2012, cando pensaba en deixar o fútbol, recibiu unha oferta de Filipinas e recalou no Stallion FC, coa tempada mediada, rematando a tempada en cuarta posición na liga filipina. Na seguinte tempada conquistou o título de liga e o de Copa, e proclamouse máximo goleador do campionato de liga con 18 goles, chegando a anotar en dúas ocasións catro goles no mesmo partido. Ademais foi galardoado co premio ao mellor xogador da liga.
Tras ser cedido durante un mes ao Global FC para disputar a Copa de Singapur, onde marcou dous goles, e xogar brevemente co Internacional de Madrid en Terceira, cambiou Filipinas por Tailandia fichando polo Rayong FC, da primeira división tailandesa, co que acabou descendendo ao final da tempada. Pasou logo polo Songkhla United FC, de segunda división, co que anotou 15 goles na súa primeira tempada. Xogou outro ano máis en Songkhla ata que en xaneiro de 2017 volveu brevemente a España, onde xogou uns meses no Atlético Sanluqueño, en Segunda División B.
Pouco despois volveu ao Global para xogar a nova liga filipina, onde o seu equipo rematou subcampión tras perder na final fronte ao Ceres-Negros. Continuou un ano máis en Cebú ata que en 2018 decidiu deixar o club, que tiña problemas para pagar os salarios, e regresar definitivamente a España.
NGC 3603
Características
NGC 3603 é visible a través dun telescopio coma unha pequena nebulosidade bastante insignificante cun ton amarelado, debido ós efectos de absorción interestelar. A mediados da década de 1960 estudos ópticos, que coincidiron no tempo, feitos en base a observacións radioastronómicas, amosaron que o cúmulo era unha fonte moi forte de radiación térmica. Observacións posteriores noutras galaxias introduciron o concepto de zonas 'nacemento de estrelas', nalgúns casos, galaxias enteiras, zonas de formación de estrelas cunha velocidade de formación moi alta, e NGC 3603 é agora considerado coma unha destas rexións. NGC 3603 foi considerado un caso 'xemelgo' por algúns autores do gran cúmulo 30 Doradus, na Gran Nube de Magallanes, pero sen o halo enorme que circunda a esta última.
Suomussalmi
Suomussalmi é un municipio de Finlandia situado na rexión de Kainuu. En 2018 a súa poboación era de 7 996 habitantes. A superficie do termo municipal é de 5 857,60 km2, dos cales 586,80 km2 son auga. O concello ten unha densidade de poboación de 1,52 hab./km². Suomussalmi é coñecido por ter sido escenario durante a Guerra de Inverno da coñecida como batalla de Suomussalmi.
Nora Roberts
Traxectoria
Roberts é célebre por ser moi prolífica. En 1996 superou as cen novelas con Montana Sky. Escribe oito horas cada día, todos os días. Moitos lectores e estudosos da ficción romántica atribúen a transformación cara a unha heroína romántica máis forte en parte á habilidade de Roberts para desenvolver personaxes e narrar unha boa historia.
Pixar
1990-2000: Primeiras longametraxes animadas por computadora
Pixar continuou realizando anuncios comerciais de Listerine e algúns produtos de Lifesavers, mentres levaba a cabo a produción da súa primeira longametraxe. As súas animacións concedéronlle varios premios e distincións entre 1992 e 1994, e a mediados de 1994 Lasseter, Andrew Stanton, Pete Docter e Joe Ranft esbozaron os argumentos de A Bug's Life, Monsters, Inc. e Finding Nemo. A pesar do anterior, o estudio rexistrou perdas por 2,4 millóns de dólares ese ano por mor dos seus problemas financeiros. Dita situación levou a que Jobs considerase a súa venda a Microsoft, con todo cambiou de decisión cando The New York Times publicou unha recensión na que prognosticaba que Toy Story acabaría sendo un éxito notable para o estudio, sumado ao esperado anuncio por parte de Disney no que daba a coñecer a distribución desa película para a tempada de Nadal de 1995. En febreiro de 1995 Jobs nomeouse así mesmo presidente e director executivo, ao mesmo tempo que levaban a cabo os labores de produción de A Bug's Life, tamén dirixida por Lasseter en coordinación con Stanton. A firma dun novo contrato con Microsoft consistente na adquisición de varias licenzas de RenderMan permitiu que Pixar rexistrase as súas primeiras ganancias ao longo da súa historia, ao xerar 3,1 millóns de ingresos netos.
En febreiro de 1997 Disney e Pixar estenderon a súa colaboración e acordaron a produción doutras cinco películas máis a estrearse nun lapso de dez anos, coa mesma distribución de ganancias para ambos os estudios. Ao mes seguinte Pixar confirmou a produción de Toy Story 2, con todo Disney non o considerou como parte do novo acordo pois tiña por costume destinar as secuelas dos seus filmes exclusivamente ao mercado de formatos de vídeo. No entanto, unha vez que Pixar lle mostrou algunhas escenas da película, cambiou de opinión e anunciou a súa distribución en salas de cinema, sendo a segunda vez en que Disney exhibía unha secuela en cinemas en toda a súa historia (a anterior fora The Rescuers Down Under, en 1990). A finais dese ano Pixar estreou Geri's Game, a súa primeira curtametraxe desde Knick Knack, que se fixo acredora do Óscar como «Mellor curtametraxe animada» en 1998. Pola súa banda, A Bug's Life estreouse en novembro de 1998 e obtivo unha recadación mundial de 363 millóns de dólares, ademais dun nomeamento ao Óscar. Ao mes seguinte Lasseter, Stanton e Docter integráronse no equipo de produción de Toy Story 2 e o guión da película foi reescrito. Lasseter asumiu a dirección xunto con Lee Unkrich e Ash Brannon. A súa produción comezou en xaneiro de 1999 e durante os seguintes nove meses o persoal tivo que traballar contra reloxo para cumprir coa data programada de estrea. As longas e intensas xornadas de traballo causaron síndrome do túnel carpiano nalgúns animadores e lesións por movementos repetitivos noutros. Finalmente en novembro dese ano estreouse Toy Story 2 e recadou 485 millóns de dólares en total. Foi a película animada con maiores recadacións do ano, superando de forma significativa os ingresos obtidos polas anteriores producións do estudio. Foi a terceira película con máis ingresos en salas de cinema en 1999, só superada por The Sixth Sense e Star Wars: Episode I - The Phantom Menace. Recibiu críticas positivas na súa gran maioría, un nomeamento ao Óscar e outros premios como o Globo de Ouro á «Mellor película (comedia ou musical)» e varios galardóns Annie.
2005-2014: Adquisición, subsidiaria, produción de secuelas e pequeno declive
Entre 2007 e 2008 Pixar estreou Ratatouille e WALL-E, dirixidos por Bird e Stanton, respectivamente. Esta última película tivo o maior orzamento na historia da compañía ata entón (180 millóns de dólares). Un dos seus produtores, Jim Morris, foi nomeado xerente xeral de Pixar en setembro de 2008. En 2009 foi o lanzamento de Up, cinta dirixida por Docter cuxos ingresos en despacho de billetes levárona a ser a segunda película con maiores recadacións do estudio, só por debaixo de Finding Nemo. Gañou o premio Óscar como «Mellor película animada» e Catmull recibiu o recoñecemento Gordon E. Sawyer. En setembro do mesmo ano a compañía Luxo demandou a Pixar por infrinxir os dereitos da súa marca rexistrada ao ofrecer á venda réplicas de Luxo Jr. O asunto quedou resolto cando Disney informou do cesamento de produción desas lámpadas.
Curtametraxes
As curtas adoitan proxectarse xunto con algunha longametraxe do estudio, que utiliza este tipo de producións para desenvolver a súa tecnoloxía de animación. A súa primeira curta, The Adventures of André and Wally B., foi estreada en 1984 e contou coa dirección de Lasseter. Algúns son protagonizados por personaxes das súas longametraxes, como é o caso de Mike's New Car (2002; inspirado en Monsters, Inc.).
Secuelas
Toy Story 2 foi encargada por Disney para saír directamente en vídeo, nun formato de 60 minutos. Cando os dirixentes de Disney constataron o impresionante traballo feito sobre as imaxes da continuación, decidiron que debería ser adaptada para distribuír nos cines. . O cambio de status de Toy Story 2 foi unha das principais causas de desacordo entre Pixar e Disney. Ata 2008, Toy Story era a única película de Pixar en ser ofertada en continuacións. Toy Story 3 é a segunda secuela en saír ó cine o 14 de xullo de 2010. Cars 2, a terceira secuela dos estudios Pixar, saíu no verán de 2011.
KK Partizan
O Košarkaški klub Partizan (en serbio: Кошаркашки клуб Партизан ou КК Партизан) é un club profesional de baloncesto da cidade de Belgrado, Serbia. O KK Partizan forma parte do club polideportivo Partizan, que conta con outras moitas seccións, entre as que destaca a de fútbol. O club compite na Košarkaška liga Srbije, máxima categoría do baloncesto serbio, na Liga do Adriático e na Euroliga. Desde 1945, o Partizan gañou 48 trofeos, entre os cales ha 21 títulos de liga. Tamén posúen 16 copas nacionais de baloncesto, seis ligas do Adriático, unha Supercopa do Adriático, tres Copas Korać e, o máis importante, un Campionato de Europa conseguido na Final Four de Istambul de 1992.
Historia
O trofeo máis importante que o club gañou é o trofeo de Campión de Europa na Final Four da Euroliga en Istambul en 1992. O KK Partizan foi o campión europeo en 1992 coa curiosidade de que gañaron o título xogando tódolos partidos menos un, o de cuartos de final fronte ao Knorr, en cachas visitantes. Isto debeuse a que FIBA decidiu non permitir que os equipos da ex-Iugoslavia xogar os seus partidos de local alí por mor das hostilidades que había na rexión neses anos. Esa mesma tempada, o club gañou o campionato nacional e a copa, conseguindo até o de agora a súa única o tripla coroa. Porén, ao Partizan non se lle permitiu defender o título na tempada 1992-93 por mor dunha sanción da ONU. Tamén gañaron tres Copas Radivoj Korać en 1978, 1979 e 1989.
Rummikub
O Rummy tamén pode xogarse con naipes da baralla francesa: 2 mazos de 52 cartas estándar máis 2 comodíns, neste caso o valor do as, xota, raíña e rei é 1, 11, 12 e 13 respectivamente. É recomendable usar cartas pequenas polo grande espazo que ocupan as cartas normais.
Martin Freeman
Martin John C. Freeman, nado o 8 de setembro de 1971 en Aldershot, Hampshire, é un actor inglés de cinema e televisión.
Traxectoria
É principalmente coñecido por interpretar a Tim Canterbury na serie de televisión da BBC The Office e por facer do Dr. Watson na serie de Sherlock. Nos filmes destaca a súa participación en Love Actually e nas recentes adaptación cinematográficas da novela O hobbit de Tolkien, The Hobbit: An Unexpected Journey, The Hobbit: The Desolation of Smaug e The Hobbit: The Battle of the Five Armies, onde interpreta a Bilbo Bulseiro.
Palmeira do Senegal
Descrición
As palmas do xénero Phoenix hibridan facilmente unhas coas outras resultando múltipleas variacións naturais. Normalmente aturan algo de salinidade e seca cando a camada freática fica permanentemente alta.
Andorra
Etimoloxía
Outras teorías suxiren que deriva do termo navarro Andurrial, que significa "terra cuberta de arbustos". Doutra banda, a etimoloxía popular afirma que Carlomagno nomeara a rexión en referencia ao val bíblico canaanita de Endor ou Andor, onde os madianitas foran derrotados.
Anna Simó
Causa xudicial
Foi imputada polos delitos de prevaricación e desobediencia por incumprimento de sentenza do Tribunal Constitucional. Ademais, dende o 7 de setembro está sendo investigada pola Fiscalía do Tribunal Superior de Xustiza de Cataluña por tramitar no Parlamento de Cataluña un proxecto de lei de referendo de autodeterminación a través dun procedemento de urxencia que foi declarado nulo polo Tribunal Constitucional. O 8 de setembro, a Fiscalía esixía fianza para garantir os gastos que poida causar ó erario público, que cifra en 6,2 millóns de euros.
Andorra
Xustiza
A Batllia de Andorra xulga, en primeira instancia, os delitos menores e contravencións penais así como os litixios civís e administrativos. O Tribunal de Cortes dirime, en primeira instancia, sobre os delitos maiores e, en apelación, os recursos contra as sentenzas ditadas polo Tribunal de Batlles. O Tribunal Superior de Xustiza de Andorra está composto por un presidente e oito maxistrados designados polo Consello Superior da Xustiza con competencias sobre asuntos civís, administrativos e penais. O Consello Superior da Xustiza, como órgano de representación, goberno e administración do poder xudicial, vea pola independencia e bo funcionamento da xustiza. Finalmente o Tribunal Constitucional é o encargado de interpretar a Constitución andorrana, así como decidir sobre a adecuación das restantes leis a esta, e componse de catro maxistrados.
Xeografía
Dispón de grandes recursos hídricos: catro ríos (o Valira do Norte, o Valira de Oriente, o Madriu e o Gran Valira) e fontes de auga termal (na parroquia de Escaldes-Engordany).
Cultura
A Biblioteca Nacional e os Arquivos Nacionais de Andorra foron creados en 1974 e 1975 respectivamente, e localízanse na capital.
Ademais existen varios museos: a Casa Rull en Sispony; a Farga Rossell na Massana e o Centro de interpretación Andorra Románica en Pal; o museo Viladomat, o museo de Maquetas de Arte Románica e o museo do Perfume en Escaldes-Engordany; o museo de miniaturas de Nicolaï Siadristy, a Casa de Areny-Plandolit e o museo postal de Andorra en Ordino; o Museo Nacional do Automóbil en Encamp; a Casa de la Vall, cunha sección dedicada á filatelia e numismática, en Andorra la Vella; e o Museo do tabaco en Sant Julià de Lòria.
Música
No 2004 Andorra participou por primeira vez no Festival da Canción de Eurovisión representada por Marta Roure, cunha canción en catalán. A canción foi eliminada na semifinal, así como as composicións de 2005 (interpretada por Marian van de Wal), 2006 (interpretada por Jenny), 2007 (interpretada por Anonymous), 2008 (interpretada por Gisela) e 2009 (interpretada pola cantante danesa Susanne Georgi).
Illas Andaman
Xeografía
Xunto coas illas principais, no extremo norte atópanse as Illas Landfall, separadas polo Paso de Cleugh, que é navegable; as Illas Interview, separadas polo Paso Interview; as Illas Labirinto ao suroeste da costa de Andaman do Sur entre as que se atopa o Paso de Elphinstone tamén navegable; o Arquipélago de Ritchie ao leste das Illas de Andaman do Sur e Barang, separado polo Estreito de Diligent e intersectado polos Estreito de Kwangtung e Estreito de Tadma Juru.
Renault Voiturette
Voiturette Tipo C
O tipo C foi o primeiro coche de catro prazas de Renault. Logo de varias modificacións mecánicas e exteriores, o coche comezouse a fabricar en 1900. O coche foi presentado no Salón do automóbil de París de 1900, que presentou por primeira vez a Renault Frères como un fabricante de automóbiles.
Malespín
miniatura|Busto de [[Francisco Malespín na Universidade do Salvador.]] O malespín foi unha xerga da lingua castelá falada no século XIX no Salvador e que tamén se estendeu ao resto de América Central. No presente vestixial, e sobrevive só nun número pequeno de palabras.
Sebastianismo
dereita|miniatura|200px|[[Sebastián de Portugal.]] O Sebastianismo foi un movemento místico-secular que ocorreu en Portugal na segunda metade do século XVI como consecuencia da morte do rei Sebastián na batalla de Alcácer-Quibir, en 1578. Por falta de herdeiros, o trono portugués terminou nas mans do rei Filipe II da rama española da casa de Habsburgo. Basicamente, o Sebastianismo é un mesianismo adaptado ás condicións lusas e despois nordestinas. Traduce unha desconformidade coa situación política vixente e unha expectativa de salvación aínda que milagrosa, a través da resurrección dun morto ilustre.
Sebastianismo no Brasil
O sebastianismo tamén influenciou certos movementos brasileiros, principalmente no inicio do século XX.
Adolfo Baloncieri
Traxectoria
En total disputou 47 encontros coa selección, anotando 25 goles, o que o converte no sexto máximo goleador da historia do combinado e no oitavo que máis encontros disputou sendo capitán do equipo.
Corynebacterium diphtheriae
Antibióticos
C. diphtheriae é sensible a moitos antibióticos, como a eritromicina (bacteriostático) ou a penicilina G procaína (bactericida). Ademais dos antibióticos no tratamento da difteria utilízase a antitoxina diftérica (un antisoro).
The Ghost and the Darkness
The Ghost and the Darkness é un filme dirixido por Stephen Hopkins que foi estreado en 1996. Está protagonizado por Michael Douglas e Val Kilmer e o guión foi escrito por William Goldman. O filme é unha adaptación ficticia dos feitos reais que aconteceron en 1898 en Tsavo, Kenya, onde dous leóns devoradores de homes atacaron e mataron traballadores durante a construción do tren que conectaría Mombasa con Uganda no ano 1898.
Universidade de Vigo
Historia
O antecedente directo da institución foi o chamado Colexio Universitario de Vigo, creado tras a aprobación en 1972 da construción do citado nas Lagoas, en Marcosende, na parroquia de Zamáns, e baixo o patrocinio da Caixa de Aforros de Vigo. No curso 1977-78 iniciáronse as clases nas titulacións que naquel entón se ofrecían: Ciencias Químicas e Biolóxicas, Económicas e Filoloxía. Dous anos despois do comezo da docencia na institución a Universidade de Compostela integrou os estudos impartidos en Vigo baixo a súa tutela administrativa e académica.
Campus
O Campus de Pontevedra dispón de varios espazos dentro da cidade homónima. Posúe un campus central coñecido como A Xunqueira, na zona norte da vila, alén de diversas facultades no centro da cidade. A sede do vicerreitorado está enclavada na Casa das Campás, un edificio histórico de propiedade municipal cedido para uso da Universidade de Vigo.
Mercado Central de Valencia
Antecedentes do Mercado Central
Foi a final do século XIX, co auxe das ideas hixienistas e da burguesía, cando as autoridades municipais suscitaron a necesidade de faceren un mercado pechado. Este mercado debería ter grandes dimensións, para o cal foi preciso mercar e derrubar algunhas vivendas para reunir un terreo duns 8.000 m2.
Estilo ecléctico e modernista
O edificio podería definirse como de estilo ecléctico modernista, combinando a tradición construtiva catalá e a primeira arquitectura do ferro e o aceiro. A planta irregular adaptada na forma da parcela que ocupa conta con dous espazos: o mercado propiamente dito (6.800 m²) e a peixaría (1.700 m²), con carreiros rectos e longos atravesados por dúas vías amplas.
Pireneos
A súa orixe está no pregamento alpino. Os materiais predominantes son calcarias, cuarcitas e lousas. O seu relevo é máis abrupto na parte central, con altitudes máximas de 3.356 m no Monte Perdido e 3.404 m no Aneto.
Estacións de esquí
Na parte francesa:
Flora e fauna
miniatura|250px|[[Parque nacional de Ordesa e Monte Perdido.]] miniatura|[[Quebraosos.]] miniatura|220px|[[Os Encantados, dous picos emblemáticos do Pireneo Catalán, e o estanque San Mauricio.]]O macizo acolle o Parque Nacional de Ordesa e Monte Perdido e o Parque Natural de Potsets-Maladeta.
Fauna
Entre os mamíferos destaca a camurza, que estivo ao bordo da extinción a comezos do século XIX até os 45.000 exemplares actuais, historia igualmente repetida no caso do cervo ou o corzo, estendidos por todo o monte baixo, así como o omnipresente xabarín. Non ocorre o mesmo co bucardo ou cabra montesa dos Pireneos que se extinguiu no ano 2000. Abundan as marmotas, ás que se observa con frecuencia entre os pastos alpinos. Moito máis difícil de mirar é a auganeira ou desmán dos Pireneos (Galemys pyrenaicus), un pequeno e estraño insectívoro nocturno, endémico desta cordilleira e algunhas áreas do Sistema Central. En total existen 42 especies de mamíferos no Pireneo.
Fala de Estremadura
Tradicionalmente non hai un nome propio que abranga as tres modalidades que se falan en cada un dos tres concellos do val:
Literatura
Outros autores son Antonio Corredera de Valverde, Fernando López Noche das Ellas, Juan Carlos Márquez Durán das Ellas, David Carrasco, valverdeiro, que escribiu un diario inédito.
Spanglish
miniatura|Cartel publicitario en [[España no que aparece a expresión «baidefeis» en substitución da palabra castelá «gratis». Vén sendo unha invención da expresión en castelán «Por la cara» («By the face»), escrita foneticamente.]] O spanglish ou espanglish é unha fusión morfosintáctica e semántica do castelán co inglés. É un fenómeno lingüístico similar ao llanito falado en Xibraltar. Decote é confundido co uso de anglicismos en castelán. Non obstante, para os angloparlantes estadounidenses, especialmente nas zonas cunha gran poboación «hispana», a denominación «spanglish» é dada ou ao uso de palabras en lingua castelán morfoloxicamente «anglificadas».
Souto
Na provincia da Coruña
Na provincia de Pontevedra
Arantxa Sánchez Vicario
Individual e dobres
Sánchez Vicario converteuse na número 1 do mundo no ránking da WTA na categoría individual en 1995 (durante doce semanas). Esta clasificación coincidiu no tempo coa súa primeira posición na categoría de dobres, polo que se converteu na segunda xogadora na historia (a primeira foi Martina Navrátilová en 1987) en manter simultaneamente o número 1 en ambas as categorías. Só outras tres xogadoras repetiron este feito, Martina Hingis, Lindsay Davenport e Kim Clijsters.
King Buzzo (EP)
King Buzzo é un EP do guitarrista da banda The Melvins Buzz Osborne, editado en 1992 a través do selo Boner Records. Osborne contou co batería de Nirvana Dave Grohl para o proxecto. Grohl aparece como "Dale Nixon", un pseudónimo que Greg Ginn adoptou para tocar o baixo no disco My War de Black Flag.
Filipe III de Navarra
Traxectoria
Ao morrer en 1328 Carlos IV de Francia, tamén rei de Navarra, o novo rei Filipe VI fixo valer os dereitos de Xoana e, xunto a Filipe, foron ambos os dous coroados na catedral de Pamplona o 5 de marzo de 1329 como Xoana II e Filipe III, reis de Navarra.
Sendo Navarra un reino ibérico, tamén prestou atención aos problemas que ocorrían na península, e participou na Reconquista, aliado do rei Afonso XI de Castela, contra o Reino de Granada, tomando parte no asedio de Alxeciras en (1343), onde foi ferido gravemente por unha frecha que se lle cravou no pescozo, o que o obrigou a regresar ao seu reino; pero a pesar dos coidados do seu físico (médico), faleceu a finais de setembro en Jerez de la Frontera.
O seu cadáver foi trasladado a Pamplona onde foi inhumado na Catedral.
Descendencia
miniatura|Debuxo dos sepulcros de Filipe III e Xoana II na [[basílica de Saint-Denis, por Roger de Gaignières.]] Da unión entre Filipe e Xoana naceron:
A Estación, Frontón, Pantón
O lugar sitúase a 175 m de altitude, xunto ao río Cabe. O núcleo creceu arredor da estación de Santo Estevo do Sil, situada na liña de ferrocarril Monforte-Redondela, que conta con servizos de media distancia.
Rodman
As súas actividades comprenden a construción de iates de recreo e lanchas, mentres que a súa división profesional, Rodman Polyships, adícase á construción de pesqueiros e de patrulleiros para forzas militares e policiais. Creado en 1974, a denominación de Rodman proven do nome do seu fundador, Manuel Rodríguez, colocando á inversa as primeiras letras do seu nome e apelido.
Tomé Preljubović
Vida
Con todo, Tomé chegara a ter malas relacións coa súa esposa María, que participou na posterior conspiración contra o seu marido. O 23 de decembro de 1384, Tomé foi asasinado polos seus gardas e a poboación de Ioánnina xurou lealdade á súa viúva e convidou ao seu irmán Xoán Uroš Ducas Paleólogo que viñese e a asesorase no goberno.
Descendencia
Coa súa esposa María Anxelina Ducaina Paleóloga, Tomé tivo posibelmente un fillo:
Miguel Muñoz
Como xogador
En 1946 ficha polo Celta de Vigo, onde militou dúas tempadas nas que chegou a disputar a final da Copa do Xeneralísimo, pese a marcar un gol na final o equipo perdeu ante o Sevilla FC por 4-1.
Afan Ferddig
Pouco se sabe del. Algúns autores cren que foi el o autor do poema 'Moliant Cadwallon'. Segundo unha das Tríades da Illa de Bretaña Afan tería cantado ao rei Cadwallon ap Cadfan de Gwynedd. Menciónase como un dos 'Tri bardd coch eu gwaywffyn Ynys Prydain':
Trofeo Pichichi
Historia
Con posterioridade, Marca recoñeceu simbolicamente como gañadores do Trofeo Pichichi a todos os futbolistas que foron máximos goleadores da liga antes da tempada 1952-53.
Baldomero Cores
Traxectoria
Foi cronista de Cee durante os seus últimos 60 anos. Colaborou en numerosos medios xornais como La Noche, La Voz de Galicia, Faro de Vigo, El Pueblo Gallego e ''El Correo Gallego.
Chicken Little
Sinopse
Pasou un ano dende o "desafortunado incidente da landra" cando Chicken Little causou unha grande algarabía na súa vila natal de Oakey Oaks ó proclamar que o ceo estaba caendo tras ser golpeado na testa polo que aparentemente era unha landra. O pequeno polo únese ó equipo local de béisbol coa esperanza de restablecer a súa reputación e gañar o respecto de seu pai, Buck Cluck. Cando el conduce ó seu equipo a unha inesperada vitoria, convértese no centro de toda a atención. Pero tan pronto como todo volve á normalidade, volve recibir outro golpe na cabeza, e esta vez o ceo si está caendo de verdade. Temeroso de ser tachado unha vez máis de tolo, négase a dicirlle nada a ninguén. No canto diso, recruta a axuda dos seus mellores amigos, Runt, Abby Patosa, e Peixe fóra da auga, nun intento por salvar o mundo sen facer que todo o pobo entre novamente en pánico.